Dedekam
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Dedekam er en norsk slekt. Anders Tønnesen, antagelig av nederlandsk opprinnelse, var rådmann i Kristiansand 1661. Fra hans sønner, kjøpmann Tønnes Andersen (1658–1710) og reder og kjøpmann Anders Andersen (ca. 1669–1737), stammer slekten Dedekams to grener. En av Tønnes Andersens sønner kalte seg Tønnesen og er stamfar for slekten Tønnesen i Kristiansand. En annen sønn var skipsreder Jørgen Otte Tønnesen Dedekam (1706–1783).
Grenen som går ut fra Anders Andersen er den største. Til denne hører blant andre konsul Morten Smith Dedekam (1793–1861), som var kjøpmann i Arendal, ordfører der i årene 1837–1861 og den første bestyreren ved Arendals museum (nå Aust-Agder-Museet). Til denne grenen hører også komponisten Sophie Dedekam (1820–1994) og kunsthistorikeren Hans Ellefsen Dedekam (1872–1928). Les mer i Store norske leksikon genealogi Litteratur Ihlen, Chr.: Familierne Ellefsen og Dedekam, 1898